དེ་ཡང་གཟི་ཞེས་པའི་དངོས་པོ་དེ་ནི་ལོ་དང་དུས་རབས་ཉུང་ཤས་ཙམ་གྱི་སྔོན་ལ་མིན་པར།ལོ་ངོ་ཁྲི་ཕྲག་གི་གོང་རོལ་ནས་ཡོད་མྱོང་སྟེ།མདོ་དྲི་མེད་གཟི་བརྗིད་ལས།ཡང་སྟོན་པ་གཤེན་རབ་མི་བོ་ཉིད་གྲོང་ཁྱེར་ཆེན་པོ་ཡངས་པ་ཅན་གྱི་དབུས།ཞེས་པ་ནས།ཡུལ་དེའི་ལྷོ་ཕྱོགས་ནས་གསེར་གྱི་བུད་མེད་སེར་མོ་ལ་གཡུ་ཡི་རལ་པ་དང༌།རྫི་སྨིན་འཁྱུག་པ།གཟི་ཡི་སྤྱན་མིག་བཀྲ་བ།ཞེས་པ་ནི་གཟི་ཡི་རིགས་ལ་ཆུ་མིག་དང་ཆུ་རིས་སོགས་ཀྱི་རྣམ་པ་མང་དུ་ཡོད་པ་མ་ཟད།ཆུ་མིག་དེ་དག་ནི་ཤིན་ཏུ་མཛེས་ཤིང་ཡིད་དབང་འཕྲོག་པའི་མངོན་གསལ་གྱི་ཁྱད་བོན་ལྡན་པ་ཞིག་ཡོད་པ་དང༌།དེས་ན་བུད་མེད་དེ་ཉིད་ཀྱི་དབང་པོའི་དང་པོ་ཞི་ཞིང་གྲུང་བའི་མིག་གི་མཚོན་དཔེ་རུ་བཞག་པར་མངོན།